Episodi 18

**Disparar** és el divuitè episodi de l'anime de Tokyo Revengers i es va estrenar el 8 d'agost de 2021.

## Resum curt

Al present, en Draken explica a en Takemichi que en Kazutora va acabar matant en Baji durant el Halloween Sagnant, i la lluita va acabar amb la mort d'en Kazutora a mans d'en Mikey. Després d'allò en Mikey va caure a la foscor, i la Tokyo Manji Kai va ser absorbida per la Walhalla, i això va causar que es provoqués en la organització criminal que és a l'actualitat, i que el líder és en Kisaki. Així doncs, en Takemichi torna al passat amb una nova missió: protegir en Baji.

## Resum llarg

En Draken explica que en Mikey mai va ser enxampat per la mort d'en Kazutora perquè en Kisaki tenia preparada una persona que va declarar-se culpable. En Mikey es va deprimir i va caure en la foscor, permetent que la Walhalla absorbís la Toman, creant una gran organització. En Mikey n'era el cap, i en Kisaki el cap en funcions. En Takemichi no sembla creure's que en Mikey pogués haver mort ningú, però en Draken li pregunta si no hauria fet el mateix si en Kazutora hagués mort el seu germà i després en Baji davant seu.

En marxar, en Takemichi segueix sense acceptar que en Mikey hagi mort ningú, però té flashbacks del que havia passat aquell dia. Pot veure en Keisuke mort, en Kazutora i en Mikey destrossat. En Takemichi desitja salvar-los, així que després de fer un pla amb en Naoto torna al passat per aturar el pla d'en Kisaki i salvar a en Baji.

Quan arriba al passat, es troba que és amb la Hina, i que l'acompanya a casa. La Hina li demana que s'esperi i li dona un regal. Quan en Takemichi l'obre, hi veu un penjoll com el que li havia regalat, així que ara van a joc. En Takemichi recorda com d'important era aquell penjoll per la Hina i comença a plorar i agrair-li.

Mentrestant, en Draken i en Kazutora es troben, i en Draken demana aturar la lluita. En Draken també li pregunta perquè odia tant el Mikey, tot i haver-lo defensat, raó per la qual va poder sortir aviat del reformatori. En Kazutora diu que després de passar-se dos anys tancat no és el mateix, però en Draken respon que encara és un d'ells. Tot i així, en Kazutora replica que pensa derrotar la Toman.

El dia abans de la lluita, en Chifuyu porta a en Takemichi fins on hi ha en Baji. En Chifuyu li pregunta si ha trobat informació sobre en Kisaki, i en Chifuyu li explica el que ha trobat, però en Baji simplement li diu que no confiï en qui no és amic seu i que a l'endemà acabarà amb la Toman. Tot i així, en Takemichi demana a en Baji que parlin en privat, i aleshores li demana que passi el que passi, no es mori, o entristirà en Mikey.

Més tard, en Takemichi es reuneix amb en Mikey i explica que ha estat incapaç de fer tornar en Baji. En Mikey no culpa a en Takemichi, i diu que si és així, en Baji realment havia traït la Toman. Poc després hi ha una reunió de la Tokyo Manji Kai, on planegen l'estratègia per la lluita contra la Walhalla i que no pensa perdonar els traïdors, però de sobte demana poder-se comportar de forma infantil i s'asseu, confessant que no té ganes de lluitar contra els seus amics, així que vol recuperar en Baji.

L'endemà, el 31 d'octubre de 2005, és el dia de la lluita. Al lloc on ha de tenir lloc s'hi reuneixen delinqüents de diferents parts de Tòquio, com els germans Haitani, que controlen Roppongi; en Leanman, que controla Ueno, i també en Hansen de Ikebukuro. Aquest últim explica que estarà controlant la lluita, i crida als representants de tots dos grups: en Draken i en Kazutora. Els pregunta quina lluita volen fer, i en Draken diu que la Walhalla és qui ha de decidir, però hi ha una condició: si guanyen, en Baji torna amb ells. En Kazutora s'enfada i noqueja en Hansen, i diu que no ha anat allà a jugar, sinó a matar-los, i que és una lluita de tots contra tots.

## Personatges per ordre d’aparició

1. Takemichi Hanagaki
2. Ken Ryuguji
3. Naoto Tachibana
4. Hinata Tachibana
5. Mare de la Hinata (flashback)
6. Kazutora Hanemiya
7. Manjiro Sano
8. Keisuke Baji
9. Takashi Mitsuya
10. Shuji Hanma
11. Chifuyu Matsuno
12. Nahoya Kawata
13. Yasuhiro Muto
14. Tetta Kisaki
15. Rindo Haitani
16. Ran Haitani
17. Leanman
18. Hansen